เรื่องร้องเรียน (ถนน) วันที่ 2022-09-21 05:45:29 — แขวงยานนาวา เขตสาทร กรุงเทพมหานคร
ขอให้พิจารณาให้นำสัตว์เลี้ยงไปออกกำลังกาย ในสวน กทม.ได้ ตามนโยบายของท่านผู้ว่าค่ะ 
สวนสาทรเฉลิมพระเกียรติ 72 พรรษา ปกติไม่ค่อยมีคนไปใช้งานเลยค่ะ มีแต่คนงานของเขตที่อยู่ตรงนั้น ประชาชนทั่วไปไม่ค่อยไปเดิน ไปวิ่งเลยค่ะ อยากจะให้สัตว์เลี้ยงเข้าไปได้ เพราะภาษีทุกคนก็จ่าย ควรพิจารณาให้ครอบคลุมทุกกลุ่มคน ไม่ใช่แค่เฉพาะบางกลุ่ม รวมทั้งสร้างสวนสาธารณะมาแต่ไม่มีคนไปใช้บริการ ก็เท่ากับว่าประชาชนไม่ได้ประโยชน์อะไรเลยนะคะ / อาจจะอนุญาตให้เข้าใช้โดยที่ตั้งกฎเกณฑ์มาก็ได้ค่ะ เช่น ให้อยู่ในสายจูงตลอดเวลา, ไม่ทำให้ทรัพย์สินของหน่วยงานเสียหาย, ให้เอาถุงไปเก็บอึ, เข้าได้เฉพาะไม่มีประชาชนทั่วไปอยู่ในสวน ถ้ามีคนมาให้รีบออก, อื่นๆแล้วแต่จะตั้งค่ะ / 
***ถ้าสร้างแล้วไม่มีคนมาใช้ ก็ปิดไปเลยค่ะ จะได้ไม่ต้องเสียเงินค่าจ้างคนงานมาดูแล ณ ส่วนนั้น เอาแรงคนไปทำอย่างอื่นดีกว่าค่ะ !ทำงาน ทำงาน ทำงาน!!! 
ปล.ถ้าหากคนมาใช้บริการเยอะก็ขออภัยนะคะ เพราะทุกครั้งที่ดูมันไม่มีคนจริงๆ ถ้าหากหน่วยงานมีสถิติ คนเข้า-ออก ก็แนบมาอธิบายก็ได้ค่ะ 
ปล.2 ควรห้ามสูบบุหรี่ในสวนด้วยค่ะ รวมถึงพนักงานของเขตก็ห้ามสูบในสวนค่ะ ไม่ควรเอามอไซต์เข้าไปในสวน ไม่ควรทำเป็นเหมือนแหล่งที่อยู่อาศัยของพนักงาน มันเป็นพื้นที่ของ กทพ. ไม่ใช่พื้นที่ส่วนบุคคล ฝากพิจารณาด้วยค่ะ
ขอบคุณค่ะ